laion/Wikipedia-Exotic huggingface dataset:
Tritonus

Tritonus on soomerootsi kirjaniku Kjell Westö romaan, mis ilmus 2020. aastal. Elus pettunud tippdirigent Thomas Brander on saarele ehitanud uhke villa Casa Tritonuse, kus loodab leida pelgupaiga, kuid tema meelerahu näib ohtu seadvat ekstravertne naabrimees. Branden soovib end tunda mehena parimais aastais, kuid tema minapilt pole enam endine. Aeglaselt, kuid kindlalt leiavad tema ja ta naabri, kooli kuraatori Reidar Lindelli omavahelised suhted ühise tooni ning kahe samas eas, kuid põhimõtteliselt üsna erineva mehe vahel tekib tihe sõprus. Saarel elades ei saa jääda anonüümseks, siin jagatakse üksteise rõõme ja kurbust, istutakse samas paadis – isegi siis, kui see lekib. Romaan võngub harmoonia ja dissonantsi vahel, otsides vastuseid kiireloomulistele küsimustele: kuidas saaksime kõigi oma erinevustega koos eksisteerida praegusel ajal? Kas leppimine ja patukahetsus on võimalik, enne kui kõik on möödas? Westö teostele iseloomulik joon – ajaloosündmuste mõju hapraile ja haavatavaile inimsuhetele – on hästi esil ka selles romaanis. Teos ilmus Soomes ja Rootsis augustis 2020 ning Eestis sama aasta septembris. Eesti keelde tõlkis raamatu Tõnis Arnover ja selle andis välja kirjastus Eesti Raamat.
Südamediastol

Südamediastol on ajavahemik, mil süda on lõdvestunud ja laienenud (paisunud). Diastoolne rõhk on konkreetselt minimaalne arteriaalne rõhk südame vatsakeste lõdvestumise ja laienemise ajal. Diastool on aeg, mil vatsakesed täituvad verega. Vererõhu näidul on diastoolne rõhk tavaliselt teine registreeritud arv. Näiteks vererõhu korral 120/80 ("120 üle 80") on diastoolne rõhk 80. "80" all mõeldakse 80 mm Hg (millimeetrit elavhõbedat).
Maa-kollaliudik

Maa-kollaliudik ehk maapunnik (Byssonectria terrestris) on tuhakuliste sugukonda kuuluv seeneliik. Seent esineb Eestis sageli metsades, võsastikes ja soodes. Liudjad jalata, kollakasoranžid, kuni 0,3 cm suurused viljakehad kasvavad tihedate rühmadena märtsist maikuuni metsakõdul, turbal või põdrasõnnikul. Kuulo Kalamees, Vello Liiv. 400 Eesti seent. Tartu: Eesti Loodusfoto, 2010, lk 42 Maa-kollaliudik andmebaasis eElurikkus https://www.first-nature.com/fungi/byssonectria-terrestris.php
Osieck

Osieck on linn Poolas Masoovia vojevoodkonnas Otwocki maakonnas, Osiecki valla halduskeskus. Osieck asub Otwockist ligi 19 km lõunakagus ja Varssavi kesklinnast umbes 41 km kagus. Osieck sai linnaõigused 1558. aastal. 16.–17. sajandil oli Osieck oluline kaubandus- ja käsitöökeskus. 17. sajandi teisel poolel ja 18. sajandi alguses sai Osieck sõdades rängalt kannatada, mille tagajärjel linna tähtsus vähenes. Osieck kaotas linnaõigused 1869. aastal. Raudteeühenduse sai Osieck 1956. aastal. Osieck sai linnaõigused tagasi 1. jaanuaril 2024. Wieś Osieck Szlaki turystyczne Mazowsza Osieck. Local history[alaline kõdulink] Virtual Shtetl Michał Dobrołowicz, Paweł Kmiecik:34 nowe miasta w Polsce od 1 stycznia. Sprawdź listę RMF, 31. detsember 2023. Vaadatud 1. jaanuaril 2024
Suur-kannuskonn

Suur-kannuskonn (Xenopus laevis) on liik kahepaikseid kannuskonna perekonnast, seltsist päriskonnalised. Elab Aafrikas. Suur-kannuskonn on palju kasutatud mudelobjekt embrüoloogilistes ja molekulaarbioloogilistes uuringutes. Eestikeelne nimi: Tamm, Aivo 2007. Loodusmuuseumi näitused. Rmt: Aan, Anne; Puura, Ivar (toim.) 2007. Tartu Ülikoolii loodusmuuseum. Tartu, 5–10 (lk 8). (Ajakirjanduses on vahel kasutatud ka otsetõlkelist inglise keelest võetud nime aafrika küüniskonn.)
Kannuskonn

Kannuskonn (Xenopus) on perekond kahepaikseid sugukonnast kärgkonlased (Pipidae), seltsist päriskonnalised (Anura). Varasema taksonoomia kohaselt kuulus sugukonda kannuskonlased (Xenopodidae), mis hiljem liideti kärgkonlastega. Perekonda kuulub umbes 20 liiki. Elavad Aafrikas. Kannuskonnade esimesel kolmel varbal on küünised ("kannused"). Kannuskonnadel (nagu kõigil kärgkonlastel) puudub keel. Xenopus laevis – suur-kannuskonn (sageli kasutatud mudelobjekt bioloogilistes uuringutes) Xenopus tropicalis Aul, Juhan 1962. Selgroogsete zooloogia. Tartu: Tartu Riiklik Ülikool. Lk 193.
Alfa (laev, 1948)

Alfa (vene keeles Альфа) oli pärast Teist maailmasõda Soomes sõjakahjutasukuunarina ehitatud 3-mastiline puust purjelaev. Alfa ehitati 1948. aastal Soomes Turus (Pansios) Laivateollisuus-laevatehases sõjakahjude korvamiseks NSV Liidule, kokku ehitati Soomes sõjakahjudeks 91 puukuunarit. Alfa oli selle tehase 4. laev (kogu sarja nr 26), valmisehitatud laev anti NSV Liidule üle 21. juunil 1948. Ta teenis kuni 1954. aastani Tallinnas, siis viidi üle Mustale merele Doni-äärsesse Rostovisse Georgi Sedovi nimelise merekooli õppelaevaks. Samas on pilte, kus Alfa kodusadam on Leningrad. Ta olevat 1968. aastal kantud maha ja jäetud Doni-äärses Rostovis seisma kai äärde. Algul oli ta kohaliku pioneeride palee bilansis, siis olevat tahetud teda teha ujuvkohvikuks, hiljem oli ta lihtsalt peremeheta vara. Laevale asusid kodutud, kes arvatavasti tegid tekile lõkke, millest süttis ka kogu laev. Pärast tulekahju viidud ta 1971. aastal ühte Doni jõe soppi laevakalmistule. Seal rüüstasid teda ümbruskondsete aedade omanikud ning uuesti puhkes seal tulekahju, mille kustutamiseks avati laeva kingstonid ning laev uputati. Tänapäeval pole enam teada laevavraki täpset asukohta. Alfa osales mitme NSV Liidu filmi võtetel, sealhulgas: 1954. aasta Moskva Maksim Gorki-nimelise filmistuudio mängufilmis "Külm meri" (vene keeles "Море студёное") 1961 Mosfilmi filmis "Helepunased purjed" (vene keeles "Алые паруса"; Aleksandr Grini raamatu "Punased purjed" järgi). Filmi jaoks spetsiaalselt õmmeldud helepunaste purjedega laevast on saanud üks ülevenemaaliseid sümboleid iga-aastasele Peterburi koolilõpetajate peole "Helepunased purjed" 1966. aasta Odessa Filmistuudio mängufilmis "Hüvasti" (vene keeles "Прощай") 1970. aasta Odessa Filmistuudio mängufilmis "Kuraditosin" (vene keeles "Чёртова дюжина"). Laev viidi Taganrogi laevatehasse, ehitati seal ümber meresõiduks ja filmivõteteks ning viidi siis Hersonisse filmivõtetele. Pärast võtteid toodi laev Doni-äärsesse Rostovisse tagasi Igor Sitnikov. "Куда уходят баркентины? (легендарные парусники Ростова-на-Дону)". Rostovski Slovar. Vaadatud 19. septembril 2020. Vene keeles Баркентина "АЛЬФА". Ok.ru. Vaadatud 19. septembril 2020. Vene keeles Valentin Alekumov. Ростовские паруса (баркентина "Альфа" у донского причала). Vaadatud 19. septembril 2020. Vene keeles
Osięciny

Osięciny on küla Poolas Kujawy-Pomorze vojevoodkonnas Radziejówi maakonnas. Osięciny asub Radziejówist 13 km idas ja Toruńist 44 km lõunas. Osięcinyt on esmamainitud 1295. aastal. Osięciny sai linnaõigused 1824. aastal, kuid kaotas need 1870. aastal. https://bdl.stat.gov.pl/api/v1/data/localities/by-unit/040410811042-0867087?var-id=1639616&format=jsonapi, vaadatud 4.10.2022. Osięciny Polskie zabytki
Przyrów

Przyrów on linn Poolas Sileesia vojevoodkonnas Częstochowa maakonnas, Przyrówi valla halduskeskus. Przyrów asub Częstochowa kesklinnast umbes 30 km idas. Przyrówit on esmamainitud 1279. aastal. Przyrów sai linnaõigused 1369. aastal, kuid kaotas need 1869. aastal. Przyrów sai linnaõigused tagasi 1. jaanuaril 2024. https://bdl.stat.gov.pl/api/v1/data/localities/by-unit/012414604142-0143550?var-id=1639616&format=jsonapi, vaadatud 6.10.2022. Historia Gmina Przyrów Michał Dobrołowicz, Paweł Kmiecik:34 nowe miasta w Polsce od 1 stycznia. Sprawdź listę RMF, 31. detsember 2023. Vaadatud 1. jaanuaril 2024
Sarnaki

Sarnaki on küla Poolas Masoovia vojevoodkonnas Łosice maakonnas, Sarnaki valla halduskeskus. Sarnaki asub Valgevene piirist umbes 20 km kaugusel, Łosicest ligi 17 km kirdes. Sarnakit on esmamainitud 1430. aastal. Linnaõigused sai Sarnaki 1754. aastal, kuid kaotas need 1869. aastal. https://bdl.stat.gov.pl/api/v1/data/localities/by-unit/071427110052-0019063?var-id=1639616&format=jsonapi, vaadatud 5.10.2022. Sarnaki Wrota Mazowsza
Secemin

Secemin on küla Poolas Święty Krzyżi vojevoodkonnas Włoszczowa maakonnas, Secemini valla halduskeskus. Secemin asub Włoszczowast umbes 13 km edelas. Seceminit on esmamainitud 1268. aastal. Secemin sai linnaõigused enne 1370. aastat, kuid kaotas need 1869. aastal. Historia Gmina Secemin
Szreńsk

Szreńsk on küla Poolas Masoovia vojevoodkonnas Mława maakonnas, Szreński valla halduskeskus. Szreńsk asub Mławast ligi 21 km edelas. Szreński on esmamainitud 1240. aastal. Szreńsk sai linnaõigused 1383. aastal. Szreńsk kaotas linnaõigused 1869. aastal. https://bdl.stat.gov.pl/api/v1/data/localities/by-unit/071422513072-0127953?var-id=1639616&format=jsonapi, vaadatud 5.10.2022. Historia Gmina Szreńsk Tomasz Klyta:Szreńsk chce odzyskać prawa miejskie. To sprawiedliwość dziejowa – mówi wójt 17. oktoober 2019
Todaiži

Todaiži on küla (skrajciems ehk hajaküla) Lätis Kuldīga piirkonnas Īvande vallas. Küla asub valla lääneosas merepinnast 70 meetri kõrgusel Kauliņa jõe kaldal ja jääb piirkonna keskusest Kuldīgast 17 ning Riiast 167 kilomeetri kaugusele. Küla on tekkinud endise Todaiži mõisa (Todaischen) keskuse juurde. Vietvārdu datubāze
Upītes

Upītes on küla (skrajciems ehk hajaküla) Lätis Kuldīga piirkonnas Īvande vallas. Küla asub valla lõunaosas merepinnast 69 meetri kõrgusel ja jääb piirkonna keskusest Kuldīgast 16 ning Riiast 162 kilomeetri kaugusele. Sinna jääb Vecmuiža ehk Īvande linnamägi. Vietvārdu datubāze Valsts kultūras pieminekļu aizsardzības inspekcija. Valsts aizsargājamo nekustamo kultūras pieminekļu saraksts[alaline kõdulink]
Apuzes

Apuzes (ka Apuze) on küla (skrajciems ehk hajaküla) Lätis Kuldīga piirkonnas Īvande vallas. Küla asub valla põhjaosas merepinnast 55 meetri kõrgusel ja jääb piirkonna keskusest Kuldīgast 17 ning Riiast 166 kilomeetri kaugusele. Apuzes on tekkinud ajaloolise Apuze mõisa (Apussen) keskuse juurde. http://vietvardi.lgia.gov.lv/vv/to_www_obj.objekts?p_id=65890Vietvārdu datubāze
Samyama

Samyama (sanskriti keeles संयम saṃ-yama, kooshoidmine, kokkuseotus) on jooga filosoofias enese ohjeshoid, mille moodustavad üheskoos dhāraṇā (keskendumine), dhyāna (meditatsioon) ja samādhi (süüvimine). Need on kolm viimast osa kaheksaosalises Ashtanga joogas; neile eelneb pratyāhāra (endassetõmbumine). See on pidev meditatiivne seisund, milles vaim kontrollib ja tunnetab lakkamatult keha ja meeleelundeid. See on meele vald ja võim inimese psühhofüüsilise terviku üle. Sanskrit-English Dictionary by Monier Monier-Williams, (c) 1899 Patañjali, "Yogasūtra", tõlkinud Martti Kalda, kommenteerinud Inga Põldma ja Martti Kalda. Tallinn, Tallinna Ülikooli Kirjastus, 2015. ISBN 9789985587959, lk 152.
Alta

Alta (põhjasaami keeles Álaheadju, Álaheadju, Álahádju, Áltá) on asula Norras Finnmargi maakonnas, Alta valla halduskeskus. Alta asub Altafjordeni fjordi ääres Altaelva jõe suudmes. Alta elanike arv on 12 530 (2006; umbes 75% Alta valla elanikest). Alta asutati 1704. Asula koosnes algul kolmest väikesest külast: saami seosega Bossekop Altagård, kus 1738–1814 oli Finnmargi maavanema (amtmann) residents Elvebakken, millel on soome või kveeni seos Alta vald nimetati 1999. aastal linnaks, ehkki sellega ei kaasnenud mingeid õigusi. Tänapäeval on Altas kolm keskust: Bossekop, Elvebakken ja Alta Sentrum. Linnas (Alta Sentrumist põhjas ja Bossekopist lõunas fjordi kaldal) on suur lennujaam, mis 2004. aastal teenindas 308 000 reisijat. Altal on otselennuühendus Osloga. Linnas on sadam ja Finnmargi ülikooli kolledž. Altas asub Euroopa kõige põhjapoolsem jäähotell. Alta kirik Tettsteders befolkning og areal  Alta – kasutusnäited, päritolu, sünonüümid ja tõlked Vikisõnastikus
Prawno

Prawno on küla Poolas Lublini vojevoodkonnas Opole Lubelskie maakonnas Józefów nad Wisłą vallas. Prawno asub Józefów nad Wisłąst umbes 6 km kagus. Prawnol olid linnaõigused aastatel 1612–1824. Prawno – wieś, która była miastem [D.Kołodyński][alaline kõdulink] Opolska TV
Līzesmuiža

Līzesmuiža on küla (mazciems) Lätis Kuldīga piirkonnas Padure vallas. Küla asub merepinnast 45 meetri kõrgusel, piirkonna keskusest Kuldīgast 7 ja Riiast 159 kilomeetri kaugusel. Küla on tekkinud endise Līze karjamõisa (Elisenhof) keskuse juurde. Külas asub Līzesmuiža bussipeatus. Vietvārdu datubāze Latvijas pagasti. Enciklopēdija. 2. sējums. Rīga : A/S Preses nams. 2002. 146. lk. ISBN 9984-00-436-8. "IS Mantojums". Originaali arhiivikoopia seisuga 5. august 2021. Vaadatud 20. septembril 2020.
Tigas

Tigas on küla (mazciems) Lätis Kuldīga piirkonnas Padure vallas. Küla asub merepinnast 35 meetri kõrgusel, piirkonna keskusest Kuldīgast 15,5 ja Riiast 168 kilomeetri kaugusel. Küla on tekkinud endise Tigve mõisa (Tigwin, Tigwen) keskuse juurde. Külast põhja pool asub Tigve linnamägi, mida on esmamainitud 1234. aastal nimega Pyguwas. Nii linnamägi kui ka selle juures asuvad Tigve muinaskalmed on riikliku kaitse all olevad muinsusmälestised. Vietvārdu datubāze Latvijas pagasti. Enciklopēdija. 2. sējums. Rīga : A/S Preses nams. 2002. 146. lk. ISBN 9984-00-436-8. "Valsts kultūras pieminekļu aizsardzības inspekcija. Valsts aizsargājamo nekustamo kultūras pieminekļu saraksts". Originaali arhiivikoopia seisuga 9. august 2022. Vaadatud 19. septembril 2020.
Mateusz Klich

Mateusz Andrzej Klich (sündinud 13. juunil 1990 Tarnówis) on Poola jalgpallur, kes mängib poolkaitsjana Major League Socceri (MLS) klubis DC United ja Poola jalgpallikoondises. Ta alustas klubikarjääri Poola klubis Cracovia, mille koosseis debüteeris ta Poola kõrgliigas 2008. aastal. Hiljem on ta mänginud veel VfL Wolfsburgi duubelmeeskonnas, Saksamaa esiliigaklubis 1. FC Kaiserslautern ning Hollandi kõrgliigaklubides PEC Zwolle, FC Twente ja FC Utrecht. 2014. aastal võitis ta Zwollega Hollandi karikavõistlused. 2017. aastal liitus ta Inglismaa esiliigas mänginud Leeds Unitediga. Hooaja 2017–18 teises pooles mängis ta laenul Utrechtis, kuid kindlustas järgmisel hooajal koha Leeds Unitedi põhikoosseisus. Hooajal 2018–19 lõi ta Inglismaa esiliigas kümme väravat. 28. aprillil 2019 löödud värav Sheffield Wednesday vastu valiti Leeds Unitedi hooaja parimaks väravaks. Järgmisel hooajal kindlustas ta Leeds Unitediga pääsu Inglismaa kõrgliigasse. Oma esimeses mängus Inglismaa kõrgliigas 12. septembril 2020 lõi Klich värava Liverpooli vastu. 2023. aasta jaanuaris sõlmis ta kaheaastase lepingu DC Unitediga. Kohe esimesel hooajal valiti Klich DC Unitedi aasta parimaks mängijaks. Poola jalgpallikoondises tegi Klich debüüdi 5. juunil 2011 sõprusmängus Argentina vastu. Koondisekarjääri esimese värava lõi ta 11. augustil 2013 sõprusmängus Taani vastu. Ta kuulus Poola koondisse 2021. aasta Euroopa meistrivõistlustel. PEC Zwolle KNVB beker: 2013–14 Leeds United EFL Championship: 2019–20 "PLAYER OF THE YEAR 2019 WINNERS". Leeds United F.C. 28.4.2019. Vaadatud 19.9.2020 "Liverpool 4-3 Leeds United: 'Premier League return magnificently chaotic for Marcelo Bielsa's club'". bbc.com. 12.9.2020. Vaadatud 19.9.2020 "Klich joins D.C. United after leaving Leeds". Reuters (inglise). 12. jaanuar 2023. Vaadatud 12. jaanuaril 2023.  Mateusz Klich – pildid, videod ja helifailid Wikimedia Commonsis
Cádiz CF

Cádiz Club de Fútbol, S.A.D. on Hispaania jalgpalliklubi, mis tegutseb Andaluusias Cádizis. See mängib Hispaania kõrgliiga La Liga. Klubi on asutatud 10. septembril 1910. Esimest korda mängis klubi Hispaania kõrgliigas hooajal 1977–78. 1980. ja 1990. aastatel mängis klubis Mágico González, keda on peetud klubi kõigi aegade parimaks mängijaks. Pärast kaheksat järjestikust hooaega Hispaania kõrgliigas langes Cádiz 1993. aastal Hispaania esiliigasse. Uuesti tõusti kõrgliigasse 2005. aastal, kuid liigasse ei suutetud kauemaks püsima jääda kui üheks hooajaks. Pärast mitmeid hooaegu Hispaania esiliigas ja tugevuselt kolmandas liigas õnnestus klubil 2020. aastal taas kõrgliigasse jõuda. Klubi kodustaadion on Ramón de Carranza, mis mahutab 20 724 pealtvaatajat. Seisuga 2. veebruar 2022 Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. "PLANTILLA" (hispaania). Cádiz CF. Originaali arhiivikoopia seisuga 27. veebruar 2017. Vaadatud 3. aprillil 2022. Ametlik koduleht
Czemierniki

Czemierniki on linn Poolas Lublini vojevoodkonnas Radzyń Podlaski maakonnas, Czemierniki valla halduskeskus. Czemierniki asub Radzyń Podlaskist 12 km lõunas ja Lublini kesklinnast umbes 48 km põhjas. Czemiernikit on esmamainitud 1325. aastal. Czemierniki sai linnaõigused 1509. aastal, kuid kaotas need 1870. aastal. Czemierniki sai linnaõigused tagasi 1. jaanuaril 2024. https://bdl.stat.gov.pl/api/v1/data/localities/by-unit/060610915032-0011179?var-id=1639616&format=jsonapi, vaadatud 4.10.2022. Czemierniki Ośrodek "Brama Grodzka – Teatr NN" Michał Dobrołowicz, Paweł Kmiecik:34 nowe miasta w Polsce od 1 stycznia. Sprawdź listę RMF, 31. detsember 2023. Vaadatud 1. jaanuaril 2024
Drążgów

Drążgów on küla Poolas Lublini vojevoodkonnas Ryki maakonnas Ułężi vallas. Drążgów asub Ułężist umbes 2,5 km kagus, Rykist 15 km idakagus ja Lublini kesklinnast ligikaudu 48 km loodes. Drążgówil olid linnaõigused aastatel 1544–1820. Historia[alaline kõdulink] Gmina Ułęż
Dubienka

Dubienka on küla Poolas Lublini vojevoodkonnas Chełmi maakonnas, Dubienka valla halduskeskus. Dubienka asub Ukraina piirist umbes pooleteise kilomeetri kaugusel. Dubienkal olid linnaõigused aastatel 1588–1945. Dubienka Encyklopedia PWN
Komarówka Podlaska

Komarówka Podlaska on küla Poolas Lublini vojevoodkonnas Radzyń Podlaski maakonnas, Komarówka Podlaska valla halduskeskus. Komarówka Podlaska asub Radzyń Podlaskist umbes 23 km idas ja Lublinist ligikaudu 69 km põhjakirdes. Komarówka Podlaska sai linnaõigused 1662. aastal (teistel andmetel 1672. aastal). Komarówka Podlaska kaotas linnaõigused 1822. aastal. https://bdl.stat.gov.pl/api/v1/data/localities/by-unit/060610915052-0014255?var-id=1639616&format=jsonapi, vaadatud 4.10.2022. Komarówka Podlaska. Local history[alaline kõdulink] Virtual Shtetl Komarówka Podlaska (Komarowka Podlaska) Gmina Page[alaline kõdulink] Rootsweb
Kraśniczyn

Kraśniczyn on küla Poolas Lublini vojevoodkonnas Krasnystawi maakonnas, Kraśniczyni valla halduskeskus. Kraśniczyn asub Krasnystawist umbes 14 km idakagus ja Lublinist ligikaudu 66 km kagus. Kraśniczynil olid linnaõigused aastatel 1564–1824. Gmina Kraśniczyn Powiat Krasnostawski
Okrzeja

Okrzeja on küla Poolas Lublini vojevoodkonnas Łukówi maakonnas Krzywda vallas. Okrzeja asub Krzywdast 10 km ja Łukówist 29 km edelas ning Lublinist 64 km põhjaloodes. Okrzeja sai linnaõigused 1458. aastal. Okrzeja kaotas linnaõigused 1820. aastal. Globtroter: Wola Okrzejska Dom Rodzinny Sienkiewicza Wyróżniony Kurier365 Okrzeja Mapa Polski
Rachanie

Rachanie on küla Poolas Lublini vojevoodkonnas Tomaszów Lubelski maakonnas, Rachanie valla halduskeskus. Rachanie asub Ukraina piirist 21 km kaugusel, Tomaszów Lubelskist ligi 14 km kirdes ja Zamośćist umbes 29 km kagus. Rachanie sai linnaõigused 1425. või 1426. aastal. Rachanie kaotas linnaõigused 1772. või 1790. aastal. Wieś Rachanie w liczbach Polska w liczbach Rachanie. Historia miejscowości Wirtual Sztetl Rachanie Gmina Rachanie
Skierbieszów

Skierbieszów on küla Poolas Lublini vojevoodkonnas Zamośći maakonnas, Skierbieszówi valla halduskeskus. Skierbieszów asub Zamośćist umbes 16 km põhjakirdes ja Lublinist ligikaudu 72 km kagus. Skierbieszówil olid linnaõigused aastatel 1510–1822. Skierbieszów Pietal
Deksne

Deksne on küla (vidējciems) Lätis Kuldīga piirkonnas Padure vallas. Küla asub merepinnast 50 meetri kõrgusel,valla keskusest Padurest 3, piirkonna keskusest Kuldīgast 6 ja Riiast 158 kilomeetri kaugusel. Küla oli varem Padure valla keskuseks. Seal asuvad Padure rahvamaja ja Kuldīga algkooli Padure filiaal. Deksnes asub Amazone bussipeatus. Küla on tekkinud endise Degsne mõisa (Deksten) keskuse juurde. Külas kasvav tamm ümbermõõduga 4.41 meetrit ja künnapuu ümbermõõduga 4.72 meetrit on looduskaitse all. Aastal 2005 oli külas 79 elanikku. Aastal 2018 oli elanikke 43, aastal 2020 aga 39. Vietvārdu datubāze "IS Mantojums". Originaali arhiivikoopia seisuga 5. august 2021. Vaadatud 20. septembril 2020. Latvijas pagasti. Enciklopēdija. 2. sējums. Rīga : A/S Preses nams. 2002. 146. lk. ISBN 9984-00-436-8. Latvijas īpaši aizsargājamām dabas teritorijām dabas datu pārvaldības sistēmā OZOLS
Ķimale

Ķimale on küla (vidējciems) Lätis Kuldīga piirkonnas Padure vallas. Küla asub merepinnast 45 meetri kõrgusel, piirkonna keskusest Kuldīgast 9,5 ja Riiast 162 kilomeetri kaugusel. Aastail 1929-2010 asus külas Padure põhikool. Külla jääb Ķimale bussipeatus. Küla on tekkinud endise Ķimale mõisa (Kimalen) keskuse juurde. Mõisa uksed ja külas asuvad Ābelnieki muinaskalmed on muinsusmälestistena riikliku kaitse all. Külas asuv Ķimale park ja sealne sanglepp ümbermõõduga 2.85 meetrit ja valgepöögid ümbermõõtudega 3.5 ning 2.55 meetrit on looduskaitse all. Aastal 2005 oli külas 88 elanikku. Aastal 2018 oli elanikke 83, aastal 2020 aga 73. Vietvārdu datubāze "IS Mantojums". Originaali arhiivikoopia seisuga 5. august 2021. Vaadatud 20. septembril 2020. Latvijas pagasti. Enciklopēdija. 2. sējums. Rīga : A/S Preses nams. 2002. 146. lk. ISBN 9984-00-436-8. "Valsts kultūras pieminekļu aizsardzības inspekcija. Valsts aizsargājamo nekustamo kultūras pieminekļu saraksts". Originaali arhiivikoopia seisuga 9. august 2022. Vaadatud 20. septembril 2020. Latvijas īpaši aizsargājamām dabas teritorijām dabas datu pārvaldības sistēmā OZOLS
Keramika

Keramika on küla (mazciems) Lätis Kuldīga piirkonnas Padure vallas. Küla asub merepinnast 28 meetri kõrgusel Andava jõe kaldal, piirkonna keskusest Kuldīgast 4,5 ja Riiast 159 kilomeetri kaugusel. Küla on tekkinud aastal 1958 rajatud Latvijas keramika Padure tellise- ja keraamikatsehhi juurde, kus kasutati kohalikku savi. Küla juures asuvad Padure vana koolimaja muinaskalmed on muinsusmälestistena riikliku kaitse all. Aastal 2005 oli külas 31 elanikku. Aastal 2018 oli elanikke 36, aastal 2020 aga 35. Vietvārdu datubāze Latvijas pagasti. Enciklopēdija. 2. sējums. Rīga : A/S Preses nams. 2002. 146. lk. ISBN 9984-00-436-8. "Valsts kultūras pieminekļu aizsardzības inspekcija. Valsts aizsargājamo nekustamo kultūras pieminekļu saraksts". Originaali arhiivikoopia seisuga 9. august 2022. Vaadatud 20. septembril 2020.
Vullvetikas

Vullvetikas (Valonia, sünonüüm: Ventricaria) on perekond makroskoopilisi rohevetiktaimi klassist Ulvophyceae. Nende iseärasuseks on erakordselt suur rakk – vahel üle 2 cm läbimõõdus. Vahel nimetataksegi neid suurimateks rakkudeks. Selles on palju rakutuumi ja kloroplaste, kuid puuduvad rakuvaheseinad. Mõnel liigil koosneb keha mitmest rakust. Nad elavad troopilistes ja subtroopilistes meredes. Perekonnas on umbes 10 liiki. Harilik vullvetikas (Valonia ventricosa) on tuntuim liik ja eriti suurte rakukehadega. mummvetikas V. A. Shepherd1, M. J. Beilby1, M. A. Bisson 2004. When is a cell not a cell? A theory relating coenocytic structure to the unusualelectrophysiology of Ventricaria ventricosa (Valonia ventricosa). Protoplasma 223: 79–91. Valonia
Vikipeedia Egiptuse araabia keeles

Vikipeedia Egiptuse araabia keeles (Egiptuse araabia keeles ويكيپيديا مصرى) on Vikipeedia versioon araabia keele Egiptuse dialektis. Vikipeedia Egiptuse araabia keeles sai alguse 24. novembril 2008. Seal on 1 625 172 artiklit, millega see on artiklite arvult 11. keeleversioon, ja 2 133 171 lehekülge. Seal on 248 108 registreeritud kasutajat (kellest aktiivseid on 197) ja 7 administraatorit. 28. juulil 2020 ületas Egiptuse araabiakeelse Vikipeedia artiklite arv 1 miljoni piiri. All Wikipedias ordered by number of articles Vikipeedia Egiptuse araabia keeles
Wrzelowiec

Wrzelowiec on küla Poolas Lublini vojevoodkonnas Opole Lubelskie maakonnas Wrzelowieci vallas. Wrzelowiec asub Opole Lubelskiest umbes 7 km lõunaedelas ja Lublinist ligikaudu 47 km lääneedelas. Wrzelowiecil olid linnaõigused aastatel 1543–1824. https://bdl.stat.gov.pl/api/v1/data/localities/by-unit/060611212055-0388642?var-id=1639616&format=jsonapi, vaadatud 4.10.2022. Wrzelowiec – architektura drewniana Ośrodek "Brama Grodzka – Teatr NN"
Dzwola

Dzwola on küla Poolas Lublini vojevoodkonnas Janów Lubelski maakonnas, Dzwola valla halduskeskus. Dzwola asub Janów Lubelskist 11 km idas ja Lublinist 62 km lõunas. Dzwolat on esmamainitud 1245. aastal. https://bdl.stat.gov.pl/api/v1/data/localities/by-unit/060611205032-0790887?var-id=1639616&format=jsonapi, vaadatud 4.10.2022. Dzwola Kuria Diecezjalna w Sandomierzu